cyanic-selkie/wikianc huggingface dataset:
Digipost
Systemet ble lansert våren 2011. I 2021 hadde tjenesten over 2,6 millioner brukere som kunne motta digitale brev fra over 800 offentlige virksomheter.
I februar 2014 besluttet regjeringen at offentlig sektor skulle gjøre digital kommunikasjon til hovedregel i kontakten med innbyggere og næringsdrivende. Posten Norge ble valgt som leverandør av digital post og meldingsformidling for det offentlige.
Cidugala
Cidugala er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Nokså store, avlange, matt brunlige trebukker. Antennene er tynne og omtrent så lange som kroppen hos hunnene, noe lengre hos hannene. Pronotum er nesten sylindrisk med en rundet knøl midt på hver sidekant. Dekkvingene er noe avsmalnende bakover, beina middels lange og slanke.
Utbredelse
Slekten er utbredt i Afrika, mest i den sørøstlige delen, men én art forekommer så langt vest som Elfenbeinskysten.
Seychellene under VM i friidrett 2019
Seychellene deltok under VM i friidrett 2019 (utendørs) fra 27. september til 6. oktober 2019 i Doha i Qatar.
Margarita Fomina
Margarita Mikhailovna Fomina (russisk: Маргарита Миха́йловна Фомина) (født 19. august 1988 i Dmitri) er en russisk curlingspiller.
Fomina deltok i sitt første internasjonale mesterskap i 2003 da Russlands lag kom på niendeplass under Junior-VM i curling. I 2006 fikk hun med seg en gullmedalje fra dette mesterskapet, og samme år var hun reserve på Ludmila Privivkovas lag da de tok gull i senior-EM. I senere EM har hun satt andre sten, og hun har så langt hentet med seg en bronsemedalje i 2011 og en gullmedalje i 2012.
I Vinter-OL 2010 var hun reserve på det russiske landslaget, i den påfølgende olympiaden skal hun sette tredjesten.
9-Fluorenon
9-Fluorenon er en aromatisk organisk forbindelse med molekylformel C13H8O. Ved romtemperatur har 9-fluorenon en synlig gul farge. 9-fluoren er miljøskadelig, og ved eksponering kan 9-fluorenon forårsake øyeirritasjon. 9-fluorenon kan undergå reduksjon til å danne 9-fluorenol.
Aranarth
Aranarth er en fiktiv person fra J.R.R. Tolkiens litterære verden. Han var den siste tronarvingen til Arthedain, og den første høvding over Dúnedain.
Aranarth ble født i 1938 tredje tideverv. Foreldrene hans var Arvedui, den siste kongen av Arthedain, og Fíriel, datter av kong Ondoher av Gondor, som betyr at Aranarth var etterkommer av både Isildur og Anárion.
Aranarth ville ha blitt den sekstende kongen av Arthedain dersom det ikke hadde blitt ødelagt av Angmar da han var ung. I 1974 ble Arthedains hovedstad Fornost erobret av Heksekongens styrker. De fleste dúnedain flyktet til Lindon, men Arvedui dro nordover til isbukta Forochel. Aranarth ba skipsbyggeren Círdan om å sende et skip for å redde faren hans. Dette skipet forliset, og Arvedui forsvant sammen med to av Arnors palantírer. Heksekongens styrker ble senere beseiret av en hær fra Gondor ledet av Prins Eärnur, og alver fra Lindon ledet av Glorfindel og Círdan. Det er mulig at Aranarth og hans menn også deltok i Slaget ved Fornost.
Ettersom Aranarth var sønn og arving til Arvedui betydde det at han ville bli Arthedains neste konge, som også betydde at han var konge av Arnor, men han gjorde aldri krav på kongetittelen ettersom riket av nordens dúnendain var i ruiner. I stedet valgte han å styre sitt folk som høvding, og de gjenværende dúnendain ble ferdamenn som bodde i villmarka, og kjempet mot gjenværende styrker av Angmar.
Aranarth sin sønn, Arahael, ble født og oppdratt i Kløvendal, og det samme ble alle høvdinger som etterfulgte ham. De fortsatte tradisjonen med å bruke navn som begynte med den kongelige prefiksen ar(a)-, som symboliserte deres krav til tronen til Gondor og Arnor. Også i Kløvendal ble viktige arvegjenstander oppbevart: Barahirs ring, splintene av sverdet Narsil, Elendils stjerne, og Scepteret av Annúminas.
I hans regjeringstid foregikk viktige hendelser i Midgards historie: Balrogen kjent som Durins bane ble vekket i Moria i år 1980 og tvang dvergene på flukt; kongeslekten i Gondor ble brutt da Kong Eärnur forsvant iMinas Morgul i år 2050 uten å etterlate seg noen arvinger; trollmannen Gandalv Grå infiltrerte Dol Guldur for første gang i år 2063, noe som tvang Sauron på flukt, og markerte starten på en periode kjent som Våkent Fred.
Aranarth var høvding i 131 år, som er lengre enn noen andre høvdinger. Han døde i 2106, 168 år gammel.
Navent til Aranarth er fra Sindarin, og betyr  'edel konge '.
Rett vest!
Rett vest! er et musikkalbum med A-Laget, utgitt i 2008.
Anne Beauchamp, 16. grevinne av Warwick
Til tross for at hun var hustruen til en kongemaker og mor til en dronning, er Anne Beauchamp likevel en av de mer uklare personer som ble fanget inn i rosekrigene, selv om hennes liv var krysset av de mest mektige menn i sin tid og hennes rikdom var ettertraktet av noen av disse.
Arv
Anne Beauchamp ble født i 1426 på Caversham Castle i Oxfordshire (i dag Berkshire). Hun hadde en eldre bror, Henry, som ble født året før. Hun hadde også tre halvsøstre fra farens første ekteskap; Margaret, Eleanor, og Elizabeth, som alle ble godt gift. Med utsiktene til å arve de rike eiendommene til Beauchamp og Despenser var lille Henry svært attraktiv som ektemann til datteren til ambisiøs familie. Den som klarte det var Richard Neville, 5. jarl av Salisbury, som forhandlet fram en avtale hvor Henry ble gift med Salisburys eldste datter Cecily Neville. Ekteskapsforeningen hadde doble fortøyninger ved at Anne Beauchamp samtidig skulle bli giftet bort til Salisburys sønn Richard. Avtalen var ikke billig; den kostet Salisbury 4 700 mark. Det ble feiret dobbeltbryllup ved Abergavenny i Wales, antagelig i mai 1436. Anne Beauchamp var da antagelig ni år og hennes ektemann, som var født i 1428, var sju år.
Barnas ekteskap
Hennes eldste datter, Isabella, ble gift med George, hertug av Clarence, yngre bror av kong Edvard IV av England. Hennes yngre datter, Anne Neville, ble gift med Edward av Westminster, eneste sønn av kong Henrik VI. Da Edward av Westminster ble drept i slaget ved Tewkesbury, ble Anne Neville enke og gift med Rikard, hertug av Gloucester, den senere kong Rikard III av England.
Selv om deres mor fortsatt levde, kjempet de Neville-søstrene over å overta hennes arv. For få sin bror Georges endelige tilslutning til å gifte seg med Anne, sa Rikard fra seg det meste av Warwicks besittelser og eiendommer, inkludert jarledømmene Warwick (som kongemakeren hadde holdt i retten av sin hustru) og Salisbury, og overga til Clarence stillingen som Great Chamberlain, rikshoffmester, av England. Etter at George ble henrettet for forræderi i 1478, arvet hans sønn Edward tittelen som jarl av Warwick mens Rikards sønn Edward av Middleham ble titulert som jarl av Salisbury.
Senere liv
Anne Beauchamp døde ubemerket og glemt etter å ha overlevd sin ektemann, sin døtre og svigersønner som hadde tatt fra henne arven hennes. Hun var i klosteret Beaulieu Abbey i 1486 da hun henvendte seg til kong Henrik VII med anmodning å få tilbake sine eiendommer. Hun fikk en liten andel, men kun på vilkåret at oppga og overga resten av dem til kongen selv. Eiendommene tilhørende Warwick og Spencer, hennes egen arv ble en del av kronens gods.
Skjønnlitterære portretter
Anne, grevinne av Warwick, opptrer framstående i Philippa Gregorys romaner The White Queen (2009), The Red Queen (2010), og The Kingmaker's Daughter (2012), og er spilt av Juliet Aubrey i en fjernsynsdramatisering av alle de tre romanene i 2013, kalt for The White Queen. Hun er framstilt som en kjølig og ambisiøs mor til Isabella og Anne Neville, og er sin ektemanns fremste støttespiller. Et mer sympatisk portrett av Anne Beauchamp finnes i romanen The Sunne in Splendour fra 1982 av Sharon Kay Penman. En moderlig framstilling av henne finnes i romanen The Reluctant Queen av Jean Plaidy fra 1990. Romanforfatter Sandra Worth framstilte grevinnen som sin ektemanns samvittighet i hennes fem romaner om rosekrigene, utgitt i årene mellom 2003 og 2011.
The King of Limbs
The King of Limbs er det åttende studioalbumet av det engelske bandet Radiohead. Albumet ble utgitt 18. februar 2011 for mp3 og wav-nedlastning på Radioheads egen hjemmeside. Etter utgivelsen ble to sanger utgitt, «Supercollider» og «The Butcher», som begge ble spilt inn under innspillingen til albumet.
Musikkåret 1884
Dødsfall
<!--== Geboren ==
Maublancius
Maublancius er en slekt av biller som hører til familien praktbiller (Buprestidae).
Utbredelse
Slekten er bare kjent fra Angola.
Tomer Hemed
Tomer Hemed (født 2. mai 1987 i Kiryat Tiv'on i Israel) er en israelsk fotballspiller som fra 1. august 2020 er klubbløs.
Han spiller også for. Tomer Hemed er angrepsspiller og ble toppscorer for RCD Mallorca i La Liga sesongen 2012-2013.
Siv (TV-film)
Siv er en norsk novellefilm for ungdom fra 1974 regissert av Tor M. Tørstad. Han skrev også manuset. Tittelrollen blir spilt av Maryon Eilertsen. Filmen ble vist i programposten Flimra 2. februar 1977 og ble etterfulgt av en studiodebatt hvor ungdommer og foreldre snakket om noen av de problemene som filmen tok opp.
Handling
Den handler om hvordan det er å være utenfor gjengen og i opposisjon til foreldrene sine.
Bulgaria under EM i friidrett 2016
Bulgaria deltok under EM i friidrett 2016 som blir arrangert 6.–19. juli 2016 i Amsterdam.
Metallopseudinca
Metallopseudinca er en slekt av biller som hører til gruppen gullbasser (Cetoniinae) i gruppen skarabider (Scarabaeoidea). Slekten omfatter bare én kjent art.
Utseende
Em middelsstor, spraglete gullbasse med litt matt, grønnlig metallisk glans. Oversiden er nokså kraftig punktert. Dekkvingene er mer eller mindre spraglete.
Levevis
Artene holder til i tropisk skog.
Utbredelse
Artene er utbredt i Afrika (registrert fra Nigeria, Kamerun, Sudan og Uganda).
Jula AB
Jula AB er en butikkjede som selger produkter til hus- og hytteeiere, hjemmefiksere, landbrukere og håndverkere. Kjeden ble grunnlagt i Sverige av Lars-Göran Blank i 1979. Jula har i dag 111 varehus i Sverige (59), Norge (37) og Polen (15). Kjeden hadde per 2020 ca. 3,000 ansatte i disse tre landene.
Jula har et vareutvalg på verktøy og maskiner, bygg og maling, el-artikler og belysning, klær og verneutstyr, hage, fritid, bil og garasje, hjem og husholdning. Jula har både egne merkevarer og merke varer.
Historie
Foretaket ble startet i 1979 på gården Jultorp i Vara kommune i Sverige, med et sortiment hovedsakelig bestående av vedkappsager. Med stigende oljepriser på midten av 1970-tallet så folk etter alternative måter å varme opp husene på. Lars Gøran Blank startet produksjon av Jula-kappsagen og ideen hentet han fra sin morfar Otto. Etterspørselen etter kappsager og reservedeler skjøt i været og sortimentet ble gradvis utvidet. På midten av 1980-tallet flyttet Jula til Skara i Sverige. Det første varehuset finnes også den dag idag i Skara, sammen med hovedkontoret og sentrallageret til Jula. Opp gjennom årene har sortimentet til Jula utviklet seg til å omfatte blant annet arbeidsklær, hageprodukter, byggredskaper, biltilbehør og husholdningsutstyr. I 2008 ble Jula etablert i Norge, og i 2011 åpnet det første varehuset i Polen.
Jula i Norge
Jula kom til Norge i 2008 og hadde per juni 2021 37 varehus og ett forretningskontor i Lørenskog. Jula fikk i 2015 en omsetning på 1,7 milliarder på det norske markedet og et resultat på 84 millioner.
It’s Gonna Work Out Fine
It's Gonna Work Out Fine kan sikte til:
Malobidion
Malobidion er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, blankt brune trebukker. Antennene er tynne og omtrent så lange som kroppen hos hunnene, betydelig lengre hos hannene. Pronotum er rundet. Dekkvingene er jevnbrede, beina middels lange med fortykkede lår.
Utbredelse
Slekten er utbredt fra Utah i nord til Honduras i sør.
Shariff Kabunsuan
Shariff Kabunsuan var årene 2006-2008 en provins på øya Mindanao i Filippinene. Den lå i regionen muslimsk Mindanao og hadde om lag 440 000 innbyggere i 2006.
Shariff Kabunsuan og provinsen Maguindanao, som Shariff Kabunsuan var del av frem til slutten av 2006, har totalt 4 900 km².
Jacques-Ignace Hittorff
Jacques-Ignace (opprinnelig Jakob Ignaz) Hittorff (født 20. august 1792 i Köln, død 25. mars 1867 i Paris) var en fransk arkitekt.
Liv og virke
Hittorff kom til Paris i 1810 sammen med sin venn Franz Christian Gau. Han studerte ved École des beaux-arts i Charles Perciers atelier. Årene 1822-24 reiste Hittorff i Italia (blant annet sammen med den danske skulptøren Bertel Thorvaldsen og den tyske arkitekten Karl Ludwig von Zanth) der han blant annet kunne ta del av nye funn som peket mot at de antikke ruiner hadde vært bemalte. Hittorff begynte å undersøke polykromien i antikken og propagerte for at klassisismen skulle ha meget farge. Hittorff anses verken å ha vært en avansert tenker eller talentfull arkitekt, men hans idéer fungerte som en katalysator for noen viktigere arkitekter som Felix Duban, Henri Labrouste, Louis Duc og Leon Vaudoyer.
Kongen befaler (TV-program)
Kongen befaler er et underholdningsprogram på discovery+ og TVNorge som hadde premiere i 2019.
Programmet er en norsk versjon av britiske Taskmaster som har gått på britisk TV siden 2015. Serien er tilgjengelig i flere landsversjoner, og alle utgavene har identisk scenografi. I det norske programmet får programleder Bård Ylvisåker og hans vasall Olli Wermskog norske kjendiser til å konkurrere om å vinne det som omtales på programmet som en byste i gull av Ylvisåker. Programmet ble ledet av Atle Antonsen fra 2019 til 2022, da var premien en byste i «gull» av han.
Konseptet er skapt av Alex Horne, som på skjermen har Wermskogs rolle i den britiske originalversjonen.
Sesong 1 i Norge gikk i 2019, sesong 2 i 2020 og sesong 3 og 4 i 2021. Programmet ble kåret til beste underholdningsprogram under både Gullruten 2020 og Gullruten 2022, mens Atle Antonsen ble nominert til publikumsprisen under Gullruten 2022.
Sesong 1 (2019)
Den første sesongen hadde premiere 17. oktober og gikk til 19. desember 2019. Vegard Ylvisåker, Maria Stavang, Bård Ylvisåker, Siri Kristiansen og Calle Hellevang-Larsen var deltakere.
Resultat
Det endelige resultatet:
Sesong 2 (2020)
Sesongen ble sendt fra 24. september til 26. november 2020. Deltakere var Maria Stavang, Calle Hellevang-Larsen, Jon Almaas, Mia Hundvin og Magnus Devold.
Sesong 3 (2021)
Sesongen hadde premiere 4. februar 2021 og bestod av åtte episoder. Deltakere var Egil Hegerberg, Trond Fausa Aurvåg, Linn Skåber, Jenny Skavlan og Erik Follestad.
Resultat
Det endelige resultatet etter alle åtte episodene:
Sesong 4 (2021)
Sesongen hadde premiere 23. september 2021 og bestod av tolv episoder. Deltakere var Amir Asgharnejad, Ida Fladen, Einar Tørnquist, Steinar Sagen og Solveig Kloppen.
Resultat
Samlet poengsum og resultat etter sesongens tolv programmer er:
Sesong 5 (2022)
Sesongen hadde premiere 24. februar 2022, og bestod av 10 episoder. Deltakere var Janne Formoe, Kristine Grændsen, Harald Eia, Henrik Elvestad og Martin Lepperød.
Resultat
Resultat etter alle ti episodene:
Sesong 6 (2022)
Sesongen ble sendt fra 15. september 2022. Deltakere var Live Nelvik, Espen Eckbo, Martha Leivestad, Kristoffer Olsen og Henriette Steenstrup
Resultat
Resultat etter sesongfinalen:
Julespesial 2022
En egen julespesial på to episoder skulle etter planen sendes på TV før jul 2022. Gjestelisten var ved annonsering i media hemmelig, men 13. november røpet Hans Olav Lahlum på sin Facebook-profil at han selv, Henrik Ingebrigtsen og Staysman var tre av deltagerne.
Grunnet kontroversen rundt saken med Antonsen og Sumaya Jirde Ali, besluttet Discovery at den ferdig innspilte julespesialen ikke ville bli sendt.
Sesong 7 (2023)
Sesongen startet 2023-1-26. Ny programleder er Bård Ylvisåker, Olli Wermskog fortsetter som assistent. Sesongens deltakere er Leo Ajkic, Vidar Magnussen, Hani Hussein, Karin Klouman og Lars Berrum.
Resultat
Stillingen etter siste episode:
Sesong 8 (2023)
17. mars 2023 annonserte Discovery at Atle Antonsen kommer tilbake som programleder neste sesong. 14. august 2023 ble deltagerene for seongen offentliggjort: Marte Stokstad, Christian Skolmen, Stian Blipp, Tete Lidbom og Tuva Billing.
I andre land
Programmet kommer opprinnelig fra Storbritannia der det heter Taskmaster (norsk oversettelse: arbeidsleder). Det har også blitt laget tilsvarende programmer i andre land:
Høye Hillestad skole
Høye Hillestad skole er en tidligere folkeskole i Holmestrand i Vestfold. Skolen ble bygget ca. 1863 ved gården Høye Hillestad. Den ble nedlagt i 1895 da skolene Odderød og Hegg åpnet.
Verdenscupen i hurtigløp på skøyter 2020/21 – Verdenscup 2 – Lagtempo menn
Verdenscup nummer 2 av sesongen 2020/21 i hurtigløp på skøyter for menn på lagtempo i Thialf i Heerenveen, Nederland fredag den 29. januar 2021.
Det er 3 løpere på hvert lag, som alle skal fullføre hele løpet og tiden blir tatt på siste lagmedlem i mål.
Det norske laget bestående av Allan Dahl Johansson, Hallgeir Engebråten og Sverre Lunde Pedersen vant på ny banerekord 3.39,08(0) foran det canadiske laget med Ted-Jan Bloemen, Jordan Belchos og Connor Howe. Det russiske laget med Sergej Trofimov, Danila Semerikov og Daniil Aldosjkin tok tredjeplassen.
Medaljevinnere
Løpere i parentes og kursiv var lagets ubrukte reserve.
Resultater
Løpere i parentes og kursiv var lagets ubrukte reserve.
Synne Skinnes Hansen
Synne Skinnes Hansen (født 12. august 1995) er en norsk fotballspiller som spiller for den tyske klubben Bayer 04 Leverkusen.
Skinnes Hansen er opprinnelig fra Hvittingfoss. Hun spilte for Eik-Tønsberg i 2. divisjon i 2012 før hun gikk til Røa i Toppserien samme år. Etter fire og et halvt år i Røa, gikk hun til LSK Kvinner før 2017-sesongen. I LSK var hun med å vinne Toppserien tre år på rad fra 2017 til 2019.
Før 2020-sesongen gikk hun til svenske Linköping. Der ble hun i halvannet år før det i august 2021 ble kjent at hun hadde signert for Rosenborg.
Hun ble tatt ut på det norske a-landslaget for første gang i oktober 2015. Debuten fikk hun 15. september 2016 da hun ble byttet inn for Caroline Graham Hansen mot Kazakhstan. Hun var en del av Norges tropp til VM i Frankrike 2019 og til EM i England 2022
Olav Rune Ekeland Bastrup
Olav Rune Ekeland Bastrup (født 4. september 1956 i Volda), oppvokst i Hjørundfjord og Arendal, er en norsk forfatter, journalist og organist.
Bastrup er gift med pianist og lektor Esther-Marie Albert Bastrup. Han har utgitt flere bøker, blant annet med dokumentasjon om samfunnets behandling av tatere. Han var også tidligere leder i Stiftelsen Rettferd.
Som journalist har han arbeidet for bl.a. NRK, Morgenbladet, Aftenposten og Agderposten. Ekeland Bastrup har også arbeidet mye med overgrepssaker i institusjonsmiljø. Han tok aktivt del i debatten rundt avsløringene av seksuelle overgrep i den katolske kirke i 2010.
Som organist har han bl. a. virket som domkantor ved St. Olav domkirke i Oslo fra 1989 til 1998. I 1990 virket han en periode som organist ved Peterskirken i Roma. Ved siden av sitt forfatterskap er han i dag ansatt som kantor ved Grønland kirke i Oslo.
Fredrik Finnesand
Fredrik Gjesteland Finnesand (født 11. januar 2001) er en norsk syklist fra Sandnes i Rogaland. Han sykler for Sandnes SK og kom på tredje plass på junior-NM i landeveissykling i 2018.
2018 deltok han på fellestart og tempo i junior-VM i landeveissykling.
2019 2. plass i Grand Prix Rüebliland, https://www.procyclingstats.com/race/grand-prix-ruebliland/2019/gc
2019 14. plass VM i landeveissykling 2019 – Junior menn, temporitt, VM i landeveissykling 2019 – Junior menn, fellesstart,
Før Finnesand begynte å sykle spilte han fotball for Bogafjell IL, men etter en kneskade fikk han beskjed av fysioterapeut om å begynne å sykle for å forebygge skadene. Han la ut treningsøktene på Strava, og slik ble han kontaktet av en trener fra Sandnes sykleklubb.
Knockoutloven
Lov om organisert kampaktivitet som tillater knockout (korttittel: knockoutloven) er en norsk lov som regulerer organisert konkurranse, oppvisning eller treningskamp der knockout er tillatt.
Knockout er definert i loven som at en deltager må avbryte kampen på grunn av støt mot hodet.
Loven fastsetter en straff av bøter eller fengsel i inntil tre måneder for den som uten å ha innhentet godkjennelse forsettlig arrangerer, deltar, gir økonomisk støtte til eller stiller lokaler til rådighet for kampaktivitet der knockout er tillatt.
Takufortene
Taku-fortene (kinesisk: 大沽炮台; pinyin: Dàgū Pàotái, ordrett «Takubatteriene»; også kalt Peiho-fortene, 白河碉堡; Báihé Diāobǎo) er befestninger på begge sider av munningen av elven Hai He (Peiho), i subdistriktet Dagu (Taku) i bydistriktet Binhai nye område i byen Tianjin (Tientsin), som ligger ikke langt fra Beijing nord i Kina. Fortene befinner seg ca 60 km sørøst for sentrum for Tianjin.
Forsvarsanleggene ble for det meste avviklet ved begynnelsen av 1900-tallet. Det består i dag (2012) fremdeles to fort, på hver sin side av elvemunningen. Den sørligere av de to ble restaurert fra 1988 og fremover, og ble åpnet for besøkende i 1997.
Historie
De fleste av fortene ble etter bokseropprøret (1899–1901) og åttenasjonsalliansens invasjon av Kina avviklet. Den 17. juni 1900 inntok de utenlandske styrkene etter heftige kamper.
Søramerikacupen i alpint 2018
Søramerikacupen i alpint er en av kontinentalcupene i alpint, som er nivået under verdenscupen i alpint.
Russens Hovedstyre
Utsettelse av russefeiringen i 2021
På grunn av koronapandemien var Norges befolkning underlagt omfattende smitteverntiltak i 2021. Lørdag 6. mars 2021 holdt Russens Hovedstyre sammen med russepresidentene i Oslo en avstemning for å sette start- og sluttdato for russetiden i 2021. Det ble vedtatt at russetiden 2021 skulle utsettes til 17. mai 2021, etter anbefaling fra statsministeren og Oslo politidistrikt. Sluttdato ble satt til vitnemålsutdelingen og siste skoledag før sommerferien 18. juni 2021.
Dersom smittesituasjonen nærmere 17. mai tillot russen å begynne tidligere, åpnet vedtaket for at Russens Hovedstyre kunne fremskynde datoen, og dersom RHS nærmere 17. mai så at russefeiringen ikke kunne begynne til satt dato, skulle feiringen bli utsatt ytterligere. Grunnet den varierende smittesituasjonen fra skole til skole kom RHS også fram til at en felles russedåp for Oslo ville være utfordrende å gjennomføre. Derfor skulle dåpsdato i 2021 settes av de ulike russestyrene, i samråd med rektor og vedkommende skoles ledelse.
Alfred Cort Haddon
Alfred Cort Haddon (født 24. mai 1855 i London, død 20. april 1940) var en britisk antropolog og etnolog, opprinnelig zoolog som øve stor innflyelse i fagets tidlige fase. Han var fra 1909 lecturer i antropologi ved Cambridge University.
Haddon regnes som en av grunnleggerne av feltarbeidet som metode i sosialantropologien med sin deltagelse i ekspedisjoner til Torresstredet (sammen med W.H.R. Rivers, C.G. Seligman, Sidney Ray, Anthony Wilkin m. fl. i 1898) og Ny-Guinea. Resultatene er beskrevet i bl.a. Ethnography of the western tribes of Torres straits (1890) The decorative art of British New Guinea (1895), Head hunters (1901), Magic and fetishism (1906, sv. oversettelse 1916), History of anthropology (1910), The wanderings of peoples (1911).
Haddon påvirket Gregory Bateson i hans antropologi.
Lateral flapp
Lateral flapp er en gruppe konsonantlyder som forekommer i enkelte språk. De kjennetegnes ved at artikulasjonsmåten er flapp, og at de er laterale, det vil si at luftstrømmen går langs sidene av tunga.
Det er registrert, eller hevda, fire forskjellige laterale flapper i verdens språk:
Lehlohonolo Ledwaba
Lehlohonolo Ledwaba (født 27. juli 1971 i Soweto i Sør-Afrika, død 2. juli 2021 ) var en sørafrikansk bokser i klassen superbantamvekt.
Ledwaba døde 2. juli 2021 i en alder av 49 år av covid-19.
Chris Allison
Christopher John Allison (født 1962) er en britisk politioffiser ved Metropolitan Police Service i London i England. Han er per januar 2011 ansatt som assisterende kommissær. Han hadde politiansvaret for OL og Paralympics. Under hans tid i tjenesten, har han sittet i en rekke forskjellige avdelinger ettersom han har blitt forfremmet oppover i gradene.
Beppe Fenoglio
Beppe Fenoglio (født 1. mars 1922 i Alba i Italia, død 18. februar 1963 i Torino) var en italiensk forfatter, mest kjent for sine fortellinger om livet i Langhe og som partisan under den andre verdenskrig. Den eneste oversettelse til norsk er La malora (1954) om livet blant fattige bønder i Piemonte under krigen. Anmelderen Ketil Bjørnstad omtaler da Fenoglio som «einstøingen i italiensk litteratur, [han] arbeidet som eksportmedarbeider i et vinfirma helt til sin død i 1963». Fenoglio døde av tuberkulose, og de fleste utgivelsene var posthumt. Stilen har vært karakterisert som ironisk, knapp, sannhetssøkende og antiteoretisk, ikke ulik Ernest Hemingway.
The Soul of Ike & Tina
The Soul of Ike & Tina er det 6. studioalbumet til Ike & Tina Turner som ble gitt ut i 1965.
Sporliste
Side 1:
Side 2:
Erik Are Stedt-saken
Erik Are Stedt-saken er saken hvor psykisk syke Erik Are Stedt (35) ble kvalt på Oslo legevakt 29. november 2012. Stedt var diagnostisert som paranoid schizofren. Han kontaktet politiet med en anmeldelse, men politibetjenten som tok imot ham mente han burde få legetilsyn. På legevakten ble det bestemt at Stedt skulle legges inn. Da betjentene skulle hjelpe til med transport av Stedt ble det påstått at det oppstod et basketak mellom Stedt, politibetjentene og en ambulansearbeider. Under basketaket tar ambulansearbeideren kveletak på Stedt, og holder dette i 58 sekunder, hvoretter Stedt mister livet som følge av kvelertaket.
Foreldrene til Stedt er kritiske til politiets arbeid og mener de har unndratt seg ansvar for handlingen.
Drapet ble henlagt av Spesialenheten for politisaker, hvoretter Stedts foreldre klaget henleggelsen inn for Riksadvokaten. De konkluderte deretter i mai 2014 med at ingen hadde gjort noe straffbart i saken.
Norsk rikskringkasting ba i desember 2012 om innsyn i overvåkingsvideoen, etter at dødes familie hadde gitt samtykke. I 2014 avslo Riksadvokaten begjæringen om innsyn i overvåkningsopptaket. Senere har Riksadvokaten fått medhold i avslaget både hos Oslo tingrett og Borgarting lagmannsrett. Det er prosedert på at hensynet til personvernet til de involverte i opptaket fra Oslo legevakt.
2020 i Botswana
Begivenheter i året 2020 i Botswana.
Diratsagae Alfred Kganare
Diratsagae Alfred Kganare (død 3. juli 2021 i Johannesburg i Sør-Afrika) var en sørafrikansk politiker fra KwaZulu-Natal.
Han var medlem av Congress of the People, og var medlem av den sørafrikanske nasjonalforsamling fra 2009 til 2014.
Kganare døde av covid-19 på Life Flora Hospital i Johannesburg
Omloop Het Nieuwsblad 2011
Omloop Het Nieuwsblad 2011 var den 66. utgaven av sykkelrittet Omloop Het Nieuwsblad. Rittet ble til og med 2008 kalt Omloop Het Volk. Rittet ble arrangert lørdag 26. februar 2011 og hadde kategori 1.HC. Fjorårsvinneren Juan Antonio Flecha ble slått på målstreken av Sebastian Langeveld.
Hjuksevelta
Hjuksevelta (også Hjukse og Hjuksebø) er et tettsted i Notodden kommune i Vestfold og Telemark. Tettstedet har innbyggere per 1. januar, og ligger helt inntil Midt-Telemark kommune, på østsiden av Heddalsvatnet omtrent syv kilometer sør for kommunesenteret i Notodden sentrum. Hjuksevelta tilhørte frem til 2020 Sauherad kommune, men ble overført til Notodden i forbindelse med kommunereformen.
Den hvite hestens pagode (Dunhuang)
Den hvite hestens pagode (tradisjonell kinesisk: 白馬寺; forenklet kinesisk: 白马寺; pinyin: Báimǎ Sì, Wade-Giles: Paima szu) i Dunhuang i Gansu i Kina er en pagode som ble bygd til minne om Tianlu, den hvite hesten til den buddhistiske munken Kumārajīva som bar buddhistiske skrifter hele veien fra Kucha til Dunhuang i Kina i året 384 e. Kr.
Hjuksevelta
Den offentlige skolen på Hjuksebø skole ble vedtatt nedlagt 01.11.2012, men 18. august 2014 hadde Hjuksebø Montessoriskole første skoledag. Skolen er eid av bygdas innbyggere og tiltrekker seg elever fra både Notodden og bygdene rundt.
Innbyggerne på Hjuksebø føler seg kulturelt hjemme i Notodden kommune men hørte tidligere til Sauherad kommune. Det ble sendt søknad til departementet i 2013, som ble avvist, men i forbindelse med kommunereformen der Sauherad og Bø kommuner slår seg sammen, ble Hjuksebø overført til Notodden fra 01.01.2020.
Den hvite hestens pagode (Dunhuang)
Pagoden befinner seg 2 km sørøst for sentrum av Dunhuang by. Den ble reparert i Daoguang-æraen (1821–1851) og enda en gang i 1992. Den er 12 meter høy og 7 meter i diameter og består av totalt ni nivåer.
Hjuksevelta
Viktige institusjoner på Hjuksevelta er Eek Logistikk og friarealet ved Heddalsvatnet som brukes av et større omegn.
Schillingsfürst
Schillingsfürst er en by i Landkreis Ansbach i Mittelfranken, del av den tyske delstaten Bayern. Byen fikk bystatus i 1959 og ligger langs Den romantiske veien. Schillingfürst ble i 1553 hovedsete og residens for grevene, og senere fyrstene av Hohenlohe-Waldenburg-Schillingsfürst og har siden vært i deres eie.
I Schillingfürst finnes kilden til elven Wörnitz.
Hjuksevelta
Den gammelnorske skrivemåten er Hiuxwbö.
Andorra under EM i friidrett 2016
Andorra deltok under EM i friidrett 2016 som blir arrangert 6.–19. juli 2016 i Amsterdam.
Randi Nilssen
Randi Skogstad Nilssen (født 16. mai 1926  ) er en norsk dukkespiller og dukkemaker fra Tromsø. Hun er æresmedlem i UNIMA Norge. Hun arbeidet også som bibliotekfullmektig ved Universitetsbiblioteket, Tromsø Museum.
Autodidakt
Randi Nilssen er i stor grad autodidakt i figurteaterfaget. I starten drev hun selvstudier og eksperimenterte, men som medlem av Norsk Dukketeaterforening (senere UNIMA Norge) fikk hun etter hvert muligheten til å gå kurs. Hennes første dukketeaterkurs var et helgekurs med Agnar Mykle på lærerskolen i Bodø, noe hun i ettertid uttalte hadde gitt et moderat faglig utbytte.
Studioteatret
thumbnail|right|[[Guy Krohgs plakat til oppsetningen av Ingmar Bergmans stykke Hets i 1948. Randi Nordby spilte hovedrollen.Oslo museum]] Studioteatret var et teater i Oslo som ble åpnet i 1945, få måneder etter den andre verdenskrig var over. Virksomheten ble avviklet i 1950. Dette teateret ble opprettet og ledet av Claes Gill for å gi nye impulser og ideer til den norske skuespillerkunsten.
Randi Nilssen
Tromsø Dukketeater
Nilssen begynte med figurteater i Tromsø Barneteater tidlig på 1960-tallet, som leder av en egen dukketeatergruppe ved teatret. Etter hvert dannet det seg tre ulike dukketeatergrupper ved Tromsø Barneteater; den første ble dannet av Aud Widding, og den siste av Elisabeth Grønning. Tromsø Barneteater var i starten samlokalisert med Tromsø Museum. Etter noen år med dukketeatervirksomhet ved barneteateret, bevilget Norsk kulturråd penger til å innrede en dukketeaterscene i kjelleren av bygget. På 1970-tallet ble det bygget nytt museum i Tromsø, og Tromsø kunstforening overtok den gamle museumsbygningen. Da måtte Tromsø Barneteater flytte ut, men Randi Nilssens Tromsø dukketeater ble værende i kjelleren. I 1979 hadde dukketeatret fire barnegrupper og en gruppe for ungdom og unge voksne.
Nilssens gruppe fortsatte å sette opp dukketeaterforestillinger etter at barneteatret var blitt nedlagt. I 1986 medvirket Tromsø dukketeater i NRK-programmet Halvsju. Randi Nilssen og Brit Steinsvik satset i 1988/89 på å danne et profesjonelt dukketeaterkompani i Tromsø, som de kalte Tromsø dukketeater profesjonelle del. En av oppsetningene deres var Skarven og Ea, som hadde premiere i 1991. Dette stykket var en dramatisering av et sagn fra Færøyene. Dukkespillere i oppsetningen var Nilssen, Steinsvik og Knut Steinlien. Tromsø dukketeater profesjonelle del bestod ut 1993. Nilssen fortsatte å arbeide i Tromsø dukketeater til 1997. Nilssen lot da scenelysutstyret og flere av amatørteatrets dukker gå i videre arv til Kulta, en profesjonell scene for sirkus, teater og sceneteknikk i Tromsdalen opprettet i 1992 av Bente Reibo.
Aktiv dukkespiller og pensjonist
Randi Nilssen har deltatt på flere festivaler med barne- og voksengrupper i og utenfor landet. Hun samarbeidet med koret Di Madrigale med forestillingen Har du lyst, har du lov, som ble prisbelønnet av Norsk dukketeaterforening, UNIMA-Norge. Hun arrangerte også to internasjonale festivaler for figurteater i samarbeid med PIF i Zagreb i Kroatia. Hun har deltatt med forestillinger på en rekke andre festivaler.
Som pensjonist er Randi Nilssen (per 2017) aktiv i det lokale revymiljøet i Tromsø.
Priser og utmerkelser
Sammen med forfatteren N. A Yttreberg ble hun i 1979 tildelt Tromsø bys kulturpris.
I 1993 mottok hun Tromsø kommunes kulturpris for sin innsats for dukketeaterkunsten i det lokale kulturlivet.
Hun er æresmedlem av UNIMA Norge.
Kvalifisering til VM i fotball 2010 (CAF)
Kvalifiseringen til verdensmesterskapet i fotball 2010 (CAF) er kvalifiseringen for de afrikanske nasjonene Fotball-VM 2010. , som var vertnasjon for mesterskapet, var direktekvalifisert, men deltok for å prøve å kvalifisere seg for Afrikamesterskapet i fotball 2010 (noe de ikke klarte).
Kvalifiseringen var også kvalifisering for Afrikamesterskapet 2010 som gikk i Angola. De tre beste lagene i hver gruppe i runde 3 ble kvalifisert.
Runde 1
De ti lavest rangerte lagene i Afrika ble satt sammen ved loddtrekning. Etter trekningen trakk og, og dermed gikk de to høyest plasserte landene,  og  direkte videre til runde 2, og de resterende seks nasjonene ble sammensatt til tre nye kvalifiseringskamper
Gruppe 8
spilte tilsammen fire kamper i sin gruppe før de ble utestengt av FIFA den 29. juli 2008.
Plassering av lag på andreplass
Sammen med de tolv gruppevinnerne gikk også de åtte beste toerne videre til siste runde.
Charles Percier
Charles Percier (født 22. august 1764 i Paris, død 5. september 1838 samme sted) var en fransk arkitekt.
Liv og virke
Percier anses sammen med Pierre Francois Leonard Fontaine å ha skapt empirestilen, en nyklassisisme som var fundamentert på studier av arkeologiske levninger og funn. Percier studerte under Antoine-François Peyre og mottok i 1786 Prix de Rome. Sammen med Fontaine besøkte han Det franske akademi i Roma og kunne på stedet studere den romerske antikken.
Etter hjemkomsten til Paris ved midten av 1790-tallet ble de Frankrikes fremste innrednings- och møbelarkitekter og fikk mengder av bestillinger. I 1801 utnevte Napoleon I Fontaine til statlig arkitekt, en tjeneste han kom til å dele med Percier til og med 1804. De var ansvarige for å innrede palasser i Fontainebleau, Strasbourg og Versailles. De omgestaltet Rue de Rivoli og Rue de la Paix i Paris til paradegater med representative enhetlige fasader med arkader i grunnetasjene.
Som deres mest framstående verk pleier man å fremheve Arc de Triomphe du Carrousel (1806-1807) som står ved Louvre. Triumfbuen er inspirert av Septimius Severus' triumfbue i Roma (Septimius Severus-buen).
Percier og Fontaine utgav ut hefter med tegninger som ble spredt over hele Europa, soe som i sin tur bidro til å spre empirestilen, mest er Recueil de décorations intérieures (1812).
De to arkitektene levde sammen, formodeltlig i et parforhold.
Gwen Farrar
Bakgrunn
Gwendoline Farrar ble født den 14. juli 1897, på 108 Park Street i London. Hun var den tredje datteren til Sir George Farrar, en kjent person innen sørafrikansk gruvedrift og politikk, og Ella Mabel Waylen (ca. 1869–1922). Hun gikk i en kort periode på Heathfield skole, og øvde deretter på klassisk cello med Herbert Walenn. Hun mottok sin LRAM i 1917.
Matthias Flacius
Matthias Flacius, kalt Illyricus (illyrieren), egentlig Matija Vlačić eller Vlacich, av og til også kalt Matthias Frankovich (født 3. mars 1520 i Albona på Istria i republikken Venezia, død 11. mars 1575 i Frankfurt am Main), var en luthersk teolog.
Bakgrunn
Hans far døde mens Matthias var i tidlig barndom. Han skaffet seg en grundig humanistisk utdannelse i Venezia. Han fikk undervisning fra humanisten Giambattista Cipelli (Baptista Aegnatius / Battista Egnazio). Han hadde først tenkt seg å tre inn i fransiskanerordenen, for å studere videre med denne orden i ryggen. Baldo Lupetina fikk ham imidlertid på andre tanker. Dette var etter at onkelen hadde utviklet sine sterke protestantiske sympatier. Han dro istedet dermed i 1539 til Basel, så til Tübingen og i 1541 til Wittenberg.
Kirkens grunn
Kirkens grunn var et bekjennelsesskrift og manifest skrevet av Kristent samråd under andre verdenskrig i Norge, med biskop Eivind Berggrav sammen med kapellan Olav Valen-Sendstad og byråsjef Kristian Hansson som viktigste bidragsytere. Dokumentet handler om Den norske kirkes avstandstagen fra Nasjonal Samling (NS), Quislings tyskvennlige fascistparti før og under krigen, og ble lest opp i landets kirker første og andre påskedag (5. og 6. april) 1942. De norske biskopene forklarte hvorfor de av hensyn til sin tro og samvittighet hadde sett seg nødt til å nedlegge sine embeter.
Dokumentet klargjør kirkens stilling og holdning til Quisling-regjeringen gjennom seks punkter:
Første halvdel består av bekjennelser, og andre av erklæringer.
Gyula Ortutay
Gyula Ortutay (født 24. mars 1910 i Szabadka, død 22. mars 1978 i Budapest) var en ungarsk folklorist og politiker.
Han introduserte i mellomkrigstiden en ny retning innenfor folkediktningen, som fokuserte på det kreative element knyttet til den enkelte tradisjonsbæreren. Han tok også initiativ til utgivelsen av en omfattende samling av ungarske folkediktgenrer Új Magyar Népköltési Gyűjtemény (1940–1976), som utkom i hele 18 bind.
Etter andre verdenskrig ble hans forskning dreid i mer historisk-materialistisk retning, hvor produksjonsmåten, produktivkreftene og det kollektive element ble de mest virksomme størrelser. Marxismens inntreden i Ortutays vitenskap førte også til at den dialektiske tankegang vant innpass i tradisjonsforskningen.
En mer programmatisk påstand om at kommunismen nødvendigvis skapte bedre vilkår for utviklingen av folkediktingsgenrene førte til et heftig svar fra den jødisk-amerikanske folkloristen Alan Dundes. De politiske premissene for begge deres innfallsvinkler var imidlertid så ulike, og viljen til å forstå hverandres synspunkter i minimal grad til stede, slik at det hele fortonet seg som en ren skinndiskusjon.
Ortutay var professor i folkloristikk. I perioden 1957-1963 var han også rektor ved universitetet i Budapest. Dessuten var han kulturminister i årene 1947-1950.
I 1978 ble Gyula Ortutay tildelt Det ungarske vitenskapsakademis gullmedalje, den såkalte «Akadémiai Aranyérem».
Ischnoscelis hoepfneri
Ischnoscelis hoepfneri er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (ca. 17 millimeter), langbeint, brunsvart gullbasse uten metallisk glans. Hannene har to oppoverbøyde, krokformede, korte horn i pannen. Pronotum er svart, dekkvingene gulbrune med mørke, opphøyde lengderibber.
Levevis
De fleste funnene er fra eike- og furuskog mellom 1500 og 2000 meter over havet, men er også kjent fra tropisk skog i bare 500 meters høyde.
Utbredelse
Arten er utbredt i sørlige og sentrale deler av Mexico (Estado de México, Morelos, Guerrero, Jalisco).
Karin Büttner-Janz
Karin Büttner-Janz (født 17. februar 1952 i Lübben i Spreewald i da Øst-Tyskland) er en Doctor medicinae innen ortopedi og olympisk mester i turn som siden mars 1990 har vært overlege innen ortopedi ved Vivantessykehuset i Friedrichshain.
John Pott
Robert Laslett John Pott (født 14. juli 1919 i Khartoum, i det da anglo-egyptiske Sudan, død 23. april 2005) var sjef for et kompani under slaget om Arnhem i Nederland i september 1944.
John Potts militære historie ble ikke mer allment kjent før på 2000-tallet, på grunn av en sang som ble skrevet om ham av hans barnebarn, Joel Pott. Joel Pott var vokalist i det Ivor Novello Award-vinnende indie rock-bandet Athlete. Hans far var også militær og tjenestegjorde i Sudan Defence Force.
Pott ble utdannet ved Wellington College og deretter begynte han ved Royal Military Academy Sandhurst. Den 1. juli 1939, hadde han oppdrag som fenrik i King's Own Royal Regiment som var stasjonert i Lancaster) og han var utstasjonert i det britisk-styrte India. I India møtte Pott Anna Frost og de giftet seg i 1941. På samme dag som ekteskapet deres begynte, ble Pott innkalt til frontlinjen, og det nygifte ekteparet fikk ikke se hverandre på atten måneder etter at de hadde giftet seg. Han hadde blitt forfremmet igjen, den 1. januar 1941. Hans bataljon ble sendt til Midtøsten og han tjenestegjorde og ble såret der i 1942.
Senere på året ble bataljonen hans sendt videre til Kypros, og deres transportskip ble torpedert på veien dit. I 1943 vervet Pott seg til det britiske fallskjermregimentet. Han deltok under den allierte invasjonen av Italia. Dagen etter at han ledet sitt eget kompani hans i en krigssituasjon for første gang, ble han beordret til å overta to bondegårder som ble holdt av tyske styrker. Han ble anbefalt til medaljen Military Cross fra hans brigadesjef John Hackett.
John Pott ble i tillegg til Military Cross tildelt Order of the British Empire for hans tjenester for Storbritannia under den andre verdenskrig. Han døde i 2005, i en alder av 86 år.
Logistisk vekst
Den logistiske ligningen er utviklet av den belgiske matematikeren Pierre François Verhulst i 1838 og er gitt av følgende ligning: .
Her representerer N antall individer på tidspunktet t, r  den iboende vekstraten,  a  den intraspesifikke konkurransen mellom individene, og  bæreevnen til arten  N, som representerer maksimalt antall individer som miljøet kan støtte.
Ved å løse ligningen med startbetingelsen  får man
Grenseverdien når tiden går mot uendelig er gitt ved :
Så antall individer går mot miljøbærekapasitet K i det lange løp (når tiden går mot uendelig).
Cristofano Malvezzi
Cristofano Malvezzi (1543 eller 1547 – 1599) var en italiensk organist og komponist fra renessansen.
Conan Exiles
Conan Exiles er et overlevelsesspill utviklet og utgitt av Funcom for PlayStation 4, Windows, og Xbox One. Spillet er satt i verden til Conan The Barbarian, hvor den spillbare karakteren blir reddet av Conan, noe som starter det hele. Spillet ble tilgjengelig med tidlig tilgang versjoner av spillet ble utgitt tidlig i 2017, og spillet ble formelt utgitt 8. mai 2018. En forbedret versjon av spillet for Xbox Series X og Series S utgitt 8. juni 2021.
Cristofano Malvezzi
Malvezzi overtok i 1571 posten som kapellmester ved San Lorenzo i Firenze etter Francesco Corteccia.
Ved siden av enkelte madrigaler og andre verk skapte Malvezzi med de såkalte intermedi (en form for mellomspill ved oppføringer av skuespill) tidlige forløpere for operaformen.
Broren Alberigo Malvezzi (ca. 1550–1615) var også organist og komponist.
Creglingen
Creglingen er en by i Main-Tauber-Kreis ved elven Tauber, nordøst i den tyske delstaten Baden-Württemberg. Byen ligger langs Den romantiske veien.
I Herrgottskirche finnes en altertavle utskåret av Tilman Riemenschneider.
2021 i Botswana
Begivenheter i året 2021 i Botswana.
Litauen under EM i friidrett 2016
Litauen deltok under EM i friidrett 2016 som blir arrangert 6.–19. juli 2016 i Amsterdam.
Thalia Dahm
Helene Thalia Dahm (født 28. september 1828 i Drammen, død 12. mars 1862 i Christiania) var en norsk skuespillerinne, sangerinne, komponist og lærerinne i musikk og sang.
Familie
Thalia Dahm var datter av skolelærer, fiolinlærer, tegner og maler Hans Peter Dahm (1787–1844) og Helene Sophie Mathiesen. Hun ble 31. januar 1850 gift i Christiania med cand.jur. og senere overrettssakfører og byfogd i Trondheim Johan Frode Petersen (1819–1913). Hun var mor til sangpedagogen Adolf Dahm-Petersen, og moster til sangerinnen Adelaide Welhaven.
Liv og virke
Thalia Dahm oppholdt seg i 1847–1848 i København, der hun fikk sangundervisning. Våren 1848 vendte hun tilbake til Norge, der hun ble knyttet til Christiania Theater.
Thalia Dahms teaterkarriere var svært kort. Hun debuterte ved Christiania Theater i 1848 som Agathe i Jægerbruden, og fulgte opp med rollen som Lisbet i En søndag paa Amager. Etter omkring ett år forlot hun teaterscenen. Særlig Den Norske Rigstidende hadde vært hardhendte i kritikken av hennes prestasjoner på scenen, og viet det meste av utgaven for 24. mars 1849 til å diskutere hennes egnethet for teaterscenen.
Det er også kjent at Thalia Dahms ga offentlige konserter, at hun underviste i sang og musikk, og at hun dessuten komponerte musikk.
Verker i utvalg
1848: Mouritz-Polka
God Knows
God Knows er debutalbumet til Tromsø/Alta-bandet Heimen, utgitt 12. august i 2013.
Fra amt til fylke
Norge var fra 1660-tallet inndelt i amt på regionalt nivå som fra 1838 på lokalt nivå var inndelt i herreder/kommuner. I 1885, samme året som det ble vedtatt om å likestille landsmålet med riksmålet, besluttet et ﬂertall på Stortinget å be regjeringen om å bytte ut de mere eller mindre uhøvelige [les: danske] amtsnavne med lokalt benyttede navn. Saken ble ikke fulgt opp før det femten år senere kom et nytt initiativ fra de folkevalgte. Etter forslag fra Nils Skaar og andre vedtok Stortinget den 16. januar 1900 følgende:
Det første forslaget
Følgelig satte Kirkedepartementet den en 6. januar 1902 ned en kommisjon til å utrede det historiske grunnlaget for navn på rikets administrative inndelinger innenfor sivile, rettslige og kirkelige områder. Den gav sin innstilling i 1905, og anbefalte at begrepene amt (verdslig) og stift (kirkelig) skulle erstattes med syssel og bispedømme. De hadde også forslag til nye amt- eller sysselnavn.